### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 John Schou var forhindret i at deltage i udvalgets behandling af sagen.

Der er lavet nogle få rent redaktionelle rettelser. Rettelserne er foretaget i selve indstillingen samt i bilag 1 (lokalplan samt kommuneplantillæg) og bilag 5 (forslag til besvarelse af indsigelser). Rettelserne er foretaget på baggrund af, at den nye Planlov og forslag til Kommuneplan 2017 er blevet offentliggjort.

 Offentlig fremlæggelse af forslag til Lokalplan nr. 1043, Bolig- og erhvervsområde ved [adresse] og [adresse] i Tilst, forslag til Tillæg nr. 86 til Kommuneplan 2013, for-slag til udbygningsaftale og forslag til miljørapport.

### Resumé

Der er udarbejdet et forslag til Lokalplan nr. 1043, Bolig- og erhvervsområde ved [adresse] og [adresse] i Tilst samt forslag til Tillæg nr. 86 til Kommuneplan 2013.

 Lokalplanens hovedformål er at sikre omdannelsen af den tidligere Gasa-grund fra et erhvervsområde til et blandet bolig- og erhvervsområde med boliger, en dagligvarebutik og lettere erhverv. I forhold til støj- og lugtpåvirkning af det nye område, er der i udformningen af planen taget hensyn til de omkringliggende eksisterende virksomheder, der ikke vil blive begrænset af omdannelsen til blandet byområde.

 Der er udarbejdet forslag til en frivillig udbygningsaftale vedrørende infrastrukturanlæg samt en miljørapport til vurdering af planforslagenes påvirkning.

 I perioden 29.11.2016 – 20.12.2016 er der gennemført en forudgående offentlig høring om ændring af kommuneplanen. Der er kommet i alt 17 høringssvar. Projektet er tilrettet på baggrund af den forudgående offentlige høring, således at lokalplanforslaget kun giver mulighed for ræk-kehusbebyggelse i 2-3 etager i den nordlige del af lokal-planområdet og ikke punkthuse/boligblokke i 4-5 etager.

### Indstilling

At 1) forslag til Lokalplan 1043, Bolig- og erhvervsområde ved [adresse] og [adresse] i Tilst godkendes til offent-lig fremlæggelse.
 At 2) forslag til Tillæg nr. 86 til Kommuneplan 2013 god-kendes til offentlig fremlæggelse.
 At 3) forslag til udbygningsaftale godkendes til offentlig fremlæggelse.
 At 4) forslag til miljørapport godkendes til offentlig frem-læggelse.
 At 5) synspunkter og idéer fremkommet under den forud-gående offentlige debat besvares som angivet i indstillin-gens afsnit 5.4.

### Sagens forløb

14-06-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 19-06-2017 Magistraten
Fremsendes til [adresse] med bemærkning, at Magistraten i mødet den 19. juni 2017 anbefaler, at byrådet tiltræder Magistratsafdelingen for Teknik og Miljøs indstilling af 12. juni 2017.

 Det søges belyst inden byrådsbehandlingen hvorvidt vejprojektet er VVM-pligtigt.
 16-08-2017 [adresse]
Fremsendes til Teknisk Udvalg til behandling i henhold til beslutning i byrådets møde den 16. august 2017.
 21-08-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 John Schou var forhindret i at deltage i udvalgets behandling af sagen.